Chega

L Chega (que traduç pa "Bonda" an Mirandés) (sigla: CH; stilizado an caixa alta) ye un partido político pertués, de eideologie populista, de dreita radical, nacionalista, cunserbador, sendo l sou spetro político defenido cumo sendo de dreita a strema-dreita. Alrobés de que diç ne l sou manifesto, eisiste ũa eincunsisténcia i andefeniçon subre se realmente defende l liberalismo económico. Atualmente, ye la terceira maior fuorça política nacional, cul terceiro maior grupo parlamentar na Assemblé de la República.

La sue anscriçon ne l registro de ls partidos fui aceitada pul Tribunal Cunstitucional pertués a 9 de abril de 2019, tenendo eilegido un deputado único nas eileiçones legislatibas pertuesas de 2019, cun 1,29% de ls botos.

L Chega fizo parte de la coligação Basta! (coligaçon Bonda!) pa las eileiçones parlamentares ouropeias de 2019, nó eilegendo ningun ourodeputado — cun André Ventura cumo cabeça-de-lhista pul círculo eileitoral de Lisboa. An júlio de 2020, aderiu al grupo ouropeu Identidade e Democracia (ID) (Eidentidade i Democracie).

Nas eileiçones legislatibas de 2022, l partido acrecentou la sue cuntaige de assentos parlamentares (de un pa doze), cun ũa percentaige de 7,18% de botos a sou fabor. Na XV legislatura de la República Pertuesa l grupo parlamentar de l CHEGA, apersentou quatro candidatos a bice-persidente de l'Assemblé de la República (Diogo Pacheco de Amorim, Gabriel Mithá Ribeiro, Rui Paulo Sousa i Jorge Valsassina Galveias) tenendo todos sido rejeitados, nó tenendo l partido repersentaçon na Mesa de l'Assemblé de la República.
miniaturadaimagem|236x236px|Símbolo alternatibo de l Chega